
                                                          ROMÂNIA

JUDEŢUL BIHOR

MUNICIPIUL MARGHITA

             CONSILIUL LOCAL AL MUNICIPIULUI MARGHITA 
Proiect de hotărâre

Privind aprobarea participării  Municipiului Marghita la Programul de interes județean „ÎMPREUNĂ PENTRU UN JUDEȚ CURAT" și derularea acțiunilor necesare implementării programului
Având în vedere temeiurile juridice :
· art. 129 alin. (1) și alin. (2) lit. „b”si alin. (7), lit. „p" şi  „n", art. 139 alin. (3) lit. f din Ordonanta de Urgenţă a Guvernului nr. 57/2019 privind  Codul administrativ, cu modificările şi completările ulterioare 
· O.U.G. nr. 195/2005 privind protecția mediului, cu modificările și completările ulterioare; 
·  Legea nr. 101/2006 privind serviciile de salubrizare a localităților, cu modificările și completările ulterioare;
· Legea nr. 211/2011 privind regimul deșeurilor, cu modificările și completările ulterioare;
· H.G. nr. 349/2005 privind depozitarea deșeurilor, cu modificările și completările ulterioare
·  O.G. nr. 21/2002 privind gospodărirea localităților urbane și rurale, cu modificările și completările ulterioare cu modificările și completările ulterioare;
· O.G. nr. 43/1997 privind regimul drumurilor, republicată, cu modificările și completările ulterioare;
· O.G. nr. 2/2001 privind regimul juridic al contravențiilor, cu modificările și completările ulterioare;
Luând act de :
· Hotărârea Consiliului Județean Bihor nr. 245 din 29.12.2020 privind aprobarea modelelor orientative de acte administrative necesare implementării măsurii de supraimpozitare a terenurilor neîngrijite, cu front la drumurile publice modernizate, de către consiliile locale din Judetul Bihor;
· Hotărârea Consiliului Județean Bihor nr. 241 din 29.12.2020 privind aprobarea Regulamentului privind întreținerea pe timp de primăvară — toamnă și gospodărirea drumurilor publice la nivelul Județului Bihor;
Ţinând cont de :

· Referatul de aprobare a Primarului Municipiului Marghita  8257  nr. 19.07.2023  la proiectul de hotărâre privind aprobarea participării la Programul de interes județean „ÎMPREUNĂ PENTRU UN JUDEȚ CURAT” și derularea acțiunilor necesare implementării programului;

· Raportul de specialitate nr 8309 din 20.07.2023  la proiectul de hotărâre privind aprobarea participării la Programului de interes județean „ÎMPREUNĂ PENTRU UN JUDEȚ CURAT” și derularea acțiunilor necesare implementării programului; 
Ținând cont de hotărârile de consiliu local prin care au fost aprobate următoarele :
-    Hotărârea Consiliului Local nr.51 din 31 martie 2021 privind stabilirea, de către aparatul de specialitate al primarului , a condiţiilor de impunere a supraimpozitării pentru terenurile neîngrijite de pe raza unităţii administrativ-teritoriale a municipiului Marghita, cu front la drumurile publice modernizate 

-    Hotărârea Consiliului Local Marghita nr. 133 din 21.08.2020 privind darea în administrare prin modalitatea gestiunii directe a Serviciului public de salubrizare stradală a activităţii de măturat, spălat, stropire şi întreţinere a căilor publice a municipiului Marghita către operatorul Serviciul Public de Alinentare cu Apă, Canalizare, Salubritate Marghita 

-   
Hotărârea Consiliului Local Marghita nr. 211 din 28.10.2021 pentru aprobarea Regulamentului privind obligaţiile şi responsabilităţile  care revin  instituţiilor publice, agenţilor economici, celorlalte personae juridice, precum şi cetăţenilor, pentru buna gospodărire a Municipiului Marghita potrivit prevederilor Ordonanţei Guvernului nr. 21/2002 cu modificările şi completările ulterioare      

In scopul menținerii curățeniei în județ, respectiv în municipiul nostru , prin efectuarea unor acțiuni de ecologizare și întreținere a curățeniei pe toate drumurile publice, șanțuri și acostamente, a cursurilor de apă și a zonelor turistice din județ și din municipiu ;
In temeiul prevederilor art. 139 alin.(1) coroborat cu art. 196 alin.(1) lit.a) din Ordonanţa de Urgenţă a Guvernului nr. 57/2019 privind Codul administrativ , cu modificările şi completările ulterioare 
Primarul Municipiului Marghita propune Consiliului Local Marghita spre adoptare următorul 

Proiect de hotărâre:

Art.l. (1) Se aprobă participarea de către Municipiul Marghita  la Programul de interes județean „IMPREUNĂ PENTRU UN JUDEȚ CURAT", pentru perioada 01.01.2022 - 31.12.2024, program destinat exclusiv autorităților publice locale din județ.
(2) În scopul susținerii programului, Consiliul Județean Bihor va aloca anual suma de 500.000 Euro, sumă destinată cofinanțării autorităților locale care se înscriu în Program și care își aduc o contribuție semnificativă la atingerea scopului programului.
(3) Cuantumul sprijinului financiar de care poate beneficia o autoritate publică locală înscrisă în Program este cuprinsă între minim 10.000 Euro și maxim 50.000 Euro, sumă care poate fi folosită în următoarele scopuri:
3.1. Achiziționare unor utilaje necesare acțiunilor de curățenie/igienizare în localitate.
3.2. Achitarea serviciilor unor operatori economici care prestează activitățile de curățenie/igienizare în localitate.
3.3. Acoperirea cheltuielilor necesare funcționării/întreținerii utilajelor aflate în dotarea autorităților locale și care deservesc activitățile de curățenie/igienizare în localitate (cu titlu de exemplu: combustibil, piese de schimb, etc.)
3.4. Asigurarea fondurilor necesare pentru executarea de către autoritatea administrației publice locale a acțiunilor de curățare și igienizare, lucrări ce se efectuează în numele și pe cheltuiala proprietarilor notificați în condițiile legii și a actelor administrative adoptate de autoritatea locală care vizează buna gospodărire, întreținere, curățenie și înfrumusețare a localităților, cu condiția constituirii dreptului de creanță și a recuperării cheltuielilor de la proprietarii notificați în condițiile legii.
Art. 2 Se însușește CONTRACTUL DE ASOCIERE dintre JUDEȚUL BIHOR prin Consiliul Județean Bihor și Municipiul Marghita , prin Consiliul Local al Municipiului Marghita  conform ANEXEI, care face parte integrantă din prezenta hotărâre.
Art. 3. Se mandatează primarul Municipiului Marghita  să semneze CONTRACTUL DE ASOCIERE, prevăzut la art. 2.
Art. 4. Au prioritate pentru obținerea finanțării, unitățile administrativ-teritoriale care îndeplinesc curmătoarele condiții:
2.1. Sunt situate pe drumurile naționale unde Direcția Regională de Drumuri și Poduri Cluj desfășoară programe de estetică rutieră, curățarea și taluzarea șanțurilor.
2.2. Sunt situate pe drumurile naționale sau județene care au o circulație de cel puțin 1.000 de masini/24 ore.
2.3. Autoritățile locale care asigură o cofinanțare cât mai mare la obiectul contractului de asociere, ce urmează a fi încheiat între părți.
Art. 5. (1) Participarea la Progam este condiționată de adoptarea de către autoritățile locale din județul Bihor interesate a următoarelor acte administrative:
1.1. 
Măsuri pentru implementarea supraimpozitării terenurilor neîngrijite, cu front la drumurile publice modernizate, de către consiliile locale din Județul Bihor.
1.2. Măsuri privind întreținerea pe timp de primăvară — toamnă și gospodărirea drumurilor publice la nivelul Județului Bihor.
1.3. Măsuri de gospodărire a localităților precum și sancționarea faptelor de încălcare a normelor privind buna gospodărire și întreținere a localității necesare implementării de către consiliile locale din Județul Bihor, pus la dispoziția autorităților locale de către Consiliul Județean Bihor.
(2) Pentru înscrierea în program, autoritățile locale vor înainta Consiliului Județean Bihor o cerere în acest sens, cerere la care vor anexa, ca și documente — suport, în copie xerox certificate pentru conformitate cu originalul, actele administrative adoptate conform alin. (1) și dovezi ale acţiunilor întreprinse în scopul implementării.
(3) În solicitarea de înscriere în Program, autoritatea locală va indicarea ce intenționează să realizeze cu suma solicitată, cuantumul finanțării pe care o solicită de la autoritatea județeană și cota de finanțare pe care și-o asumă în vederea realizării obiectului cererii.
Art. 6  (1) După analizarea solicitării de către aparatul de specialitate al Consiliul Județean Bihor și verificarea îndeplinirii condițiilor de participare în Program, între autoritatea județeană și autoritatea publică locală solicitantă, urmează a se încheia un Contract de asociere, conform Anexei la prezenta hotărâre, parte integrantă a acesteia.
(2) Cererile de înscriere în Program vor fi soluționate în limita sumei alocate anual Programului, conform celor precizate la art. 1 din prezenta hotărâre.
Art. 7 Cu ducerea la îndeplinire a prezentei hotărâri se încredințează Primarul Municipiului Marghita prin aparatul de specialitate. . 
Art. 8 Prezenta hotărâre se comunică, prin grija secretarului general al Municipiului Marghita cu: - Instituția Prefectului — Județul Bihor, pentru controlul legalității; - Consiliului Județean — Bihor; Primarului Municipiului Marghita, Compartimentului de mediu , spre afişare pe site-ul primăriei www.marghita.ro , la secţiunea monitorul oficial local. 
          Iniţiator                                                                      Vizat legalitate 

           Primar                                                                      Secretar general 

Marcel Emil SAS ADASCALITII                                  Cornelia DEMETER 

